	DOKUMENT ZA INTERNETSKO SAVJETOVANJE 

	 Nacrt Pravilnika o provedbi postupaka jednostavne nabave

	OPĆINSKI SUD U VIROVITICI

	Početak savjetovanja

14. srpnja 2026.
	Završetak savjetovanja

12. kolovoza 2026.


RAZLOG DONOŠENJA 
	Sukladno članku 11. Zakona o pravu na pristup informacijama ("Narodne novine Republike Hrvatske" broj: 25/12, 85/15 i 69/22.) Općinski sud u Virovitici provodi savjetovanje sa zainteresiranom javnošću pri donošenju Pravilnika o provedbi postupaka jednostavne nabave. Zakon o izmjenama i dopunama Zakona o javnoj nabavi („Narodne novine“ br. 48/26)  stupio je na snagu 16. svibnja 2026. godine te su njime izmijenjene i dopunjene odredbe članka 15. Zakona o javnoj nabavi („Narodne novine“ br. 120/16, 114/22 i 48/26; dalje: ZJN), a kojim člankom se uređuje jednostavna nabava.

Sukladno prijelaznim i završnim odredbama Zakona o izmjenama i dopunama ZJN javni naručitelji obvezni su uskladiti svoje akte o jednostavnoj nabavi s novim zakonskim odredbama do 16. kolovoza 2026. godine, dok navedene odredbe stupaju na snagu 1. rujna 2026. godine.

Stoga je donošenje novog Pravilnika o provedbi postupaka jednostavne nabave nužno radi osiguranja zakonite provedbe postupaka jednostavne nabave koje će Općinski sud u Virovitici provoditi.
Sastav radne skupine/nadležnog tijela koje je izradilo nacrt propisa, općeg akta odnosno drugog dokumenta

Ured predsjednika suda 


Pozivamo predstavnike zainteresirane javnosti da najkasnije do 12. kolovoza 2026. godine dostave svoje komentare na nacrt Pravilnika o provedbi postupaka jednostavne nabave putem OBRASCA za savjetovanja na e-mail: ured.predsjednika@osvr.pravosudje.hr
Po završetku savjetovanja, svi pristigli komentari bit će javno dostupni na internetskoj stranici Općinskog suda u Virovitici. 
Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Pravilnika o provedbi postupaka jednostavne nabave.

